google/wiki40b huggingface dataset:
Κάρολος Θ΄ της Σουηδίας

Η ζωή του

Μετά το θάνατο του αδελφού του Ιωάννη Γ΄ το Νοέμβριο του 1592, το στέμμα της Σουηδίας περιήλθε στον Σιγισμούνδο Γ΄ της Πολωνίας. Κατά τη διάρκεια των ετών αυτών (1592-99) στο όνομα του Σιγισμούνδου, που διέμενε στην Πολωνία, κυβερνούσε ο θείος του Κάρολος και το Ιδιαίτερο Συμβούλιο. Ο Κάρολος θεωρούσε επικίνδυνο για την προτεσταντική Σουηδία τον αφοσιωμένο στον Καθολικισμό και σύμμαχο των Αψβούργων Σιγισμούνδο. Ακολούθησαν αρκετά χρόνια θρησκευτικής διχόνοιας που οδηγούσε σε πολιτική διαμάχη. Έτσι η Συνέλευση των Τάξεων πίεσε τον Σιγισμούνδο να παραιτηθεί του στέμματος της Σουηδίας το 1595 υπέρ του θείου του, που στέφθηκε ως Κάρολος Θ΄.
Αυτό ξεκίνησε σχεδόν επτά δεκαετίες σποραδικών δυναστικών πολέμων, καθώς οι δύο κλάδοι του διαιρεμένου Οίκου των Βάσα επιχειρούσαν την επανένωση του πολωνικού και του σουηδικού στέμματος με αντίθετες ανταπαιτήσεις. Πολύ πιθανό, η δυναστική έριδα μεταξύ της Σουηδίας και της Πολωνίας του Οίκου των Βάσα να επηρέασε τις μετέπειτα ενέργειες των Καθολικών πριγκίπων στα γερμανικά κρατίδια, όπως το Διάταγμα της Αποκατάστασης. Στην πραγματικότητα, επιδεινώθηκε η ευρωπαϊκή πολιτική καθώς εγκαταλείφθηκε η πρόληψη τετελεσμένων γεγονότων με τη διπλωματία και τον συμβιβασμό, οδηγώντας στη μεγάλη αιματοχυσία του Τριακονταετούς Πολέμου.
Εικασία του Μπορσούκ

Το πρόβλημα του Μπορσούκ στη γεωμετρία, για ιστορικούς λόγους, ονομάζεται λανθασμένα ως εικασία του Μπορσούκ, είναι ερώτημα στη διακριτή γεωμετρία.
TRAPPIST-1e

Μάζα, ακτίνα και θερμοκρασία

Ο TRAPPIST-1e είναι ένας εξωπλανήτης  στο μέγεθος της Γης, που σημαίνει ότι έχει μάζα και ακτίνα κοντά σε αυτή της Γης. Η θερμοκρασία του είναι στους  251,2 K. Η ακτίνα του είναι 0.92 R⊕ και η μάζα του στο 0.62 M⊕. Αυτές οι τιμές επιτρέπουν να υπολογιστεί η βαρύτητα του στο 7,22 m/s2 (74% της Γης).

Τροχιά

Ο TRAPPIST-1e περιφέρεται γύρω από το άστρο με μια τροχιακή περίοδο περίπου 6 ημέρες και μια τροχιακή ακτίνα περίπου 0,028 φορές αυτή της Γης (σε σύγκριση με την απόσταση του Ερμή από τον Ήλιο, η οποία είναι περίπου 0.38 AU).
Κέβιν Λεβρόνι

Βιογραφικό

Ο Λεβρόνι γεννήθηκε από Ιταλό πατέρα και Αμερικανοαφρικανή μητέρα στις 16 Ιουλίου του 1965, και ήταν το μικρότερο από τα 6 παιδιά. Εκτός από την καριέρα του σαν επαγγελματίας αθλητής της σωματοδόμησης, ο Λεβρόνι έχει επίσης δουλέψει σαν μουσικός και ηθοποιός. Ξεκίνησε να προπονείται στο Μέριλαντ των Η.Π.Α. . Κέρδισε τον πρώτο του αγώνα στις 190 λίβρες. Κατά τη διάρκεια της καριέρας του ο Λεβρόνι έχει κερδίσει σε 22 επαγγελματικούς IFBB αγώνες. Έχει κερδίει δυο φορές στο Arnold Classic (1994 και 1996) και εχει πάρει τέσσερις φορές την δεύτερη θέση στο Mr. Olympia κατά τη διάρκεια μιας δεκαετίας (1992, 1995, 2000 and 2002). Ωστόσο δεν έχει ανακοινώσει επίσημα την αποστρατεία του. Ο Λεβρόνι είναι γνωστός για την αντίθετη προσέγγιση από τους περισσότερους αθλητές στη σωματοδόμησης της εποχής του, και πιο κοντινή με αυτή του Arnold Schwarzenegger, όπου διατηρούσε βάρος σε μη αγωνιστική περίοδο 15-20 λίβρες λιγότερο από το βάρος του σε αγωνιστική περίοδο, και αύξανε τη θερμιδική κατανάλωση συνδυασμένη με σκληρή προπόνηση για να αυξήσει το βάρος και τους μύες του πριν από αγώνα. Η πρώτη ταινία που έπαιξε σαν ηθοποιός ονομαζόταν Backlash. Αλλες ταινίες ήταν το Redline και το I Am. Στις 25 Μαρτίου 2009 ο Λεβρόνι ξεκίνησε το The Levrone Report, έναν διαδικτυακό τόπο σχετικά με το φίτνες και την προπόνηση, στο οποίο περιγράφει την προπόνησή του και δίνει συμβουλες πάνω σε διάφορα θέματα. Τον Μαϊο του 2010 ο Λεβρόνι παρουσίασε το Levrone Formula Extreme Nitric Pump Blend, ένα θρεπτικό συμπλήρωμα για πριν την προπόνηση. Άλλα συμπληρώματα είναι το Hyper Response, ένα συμπλήρωμα για μετά την προπόνηση και το Levro Shock, ένα ενεργειακό ποτό για πριν την προπόνηση.
Ούγος Α΄ του Σαιντ-Ομέρ

Βιογραφία

Γεννήθηκε στο Τερουάν· συνόδευσε τον Βαλδουίνο της Βουλώνης κατά την Α΄ Σταυροφορία στην Μεσοποταμία το 1098, όπου και δημιουργήθηκε η Κομητεία της Έδεσσας. Βρισκόταν στην Ιερουσαλήμ το 1101, όταν ο Τανκρέδος 1ος πρίγκιπας της Γαλιλαίας (1099-1101, 1η φορά) κλήθηκε να αναλάβει την αντιβασιλεία τού πριγκιπάτου της Αντιόχειας. Ο Βαλδουίνος Α΄, που στο μεταξύ είχε γίνει βασιλιάς της Ιερουσαλήμ, ήταν αντίπαλος του Τανκρέδου. Αυτός παραιτήθηκε του πριγκιπάτου και ο βασιλιάς το παραχώρησε στον Ούγο. Ο Ούγος τον συνέδραμε στον πόλεμο εναντίον των Φατιμιδών. Έκτισε το κάστρο του Τορόν (νυν Τεμπρίν) και του Καστέλ Νεφ (νυν Χουνίν). Πολέμησε εναντίον του Τογκτεκίν άταμπεγκ της Δαμασκού. Έκανε επιδρομές σε εδάφη των Σελτζούκων, όμως έπειτα από μία επιδρομή τα στρατεύματά του έπεσαν σε ενέδρα, με συνέπεια ο ίδιος να αιχμαλωτιστεί και να εκτελέστεί. Αντίστοιχη ήταν και η τύχη του διαδόχου του Ζερβέζ του Μπαζός (1106-1108), οπότε επέστρεψε ο Τανκρέδος (1109-1112, 2η φορά).
Μάλλον αδελφός του ήταν ο Γοδεφρείδος του Σαιντ-Ομέρ, ένας εκ των ιδρυτών του Τάγματος των Ναϊτών ιπποτών.
Τσουνγκ Ουν-τσαν

Ακαδημαϊκή καριέρα

Ο δρ Τσουνγκ έγινε πρύτανης του κολεγίου κοινωνικών επιστημών το πρώτο μισό του 2002 στο εθνικό πανεπιστήμιο της Σεούλ. Από το 1993 ως το 1994 ανέλαβε επίκουρος πρύτανης (Associate Dean) στο κολέγιο και εν συνεχεία, το 1983, επισκέπτης επίκουρος καθηγητής στο πανεπιστήμιο της Χαβάης και επισκέπτης λόγιος στο London School of Economics από το 1986 ως το 1987. Το 1999 ήταν επισκέπτης καθηγητής στο πανεπιστήμιο του Ρουρ - Μπόχουμ, στη Γερμανία. Απέκτησε πτυχίο μπάτσελορ στα Οικονομικά, από το εθνικό πανεπιστήμιο της Σεούλ, το 1970, καθώς επίσης και Μάστερ στα Οικονομικά από το πανεπιστήμιο του Μαϊάμι, στο Οχάιο το 1972. Το 1978 ο δρ Τσουνγκ απέκτησε διδακτορικό τίτλο (Ph.D.) στα Οικονομικά από το πανεπιστήμιο του Πρίνστον. Τον Οκτώβριο του 2004 του απονεμήθηκε τιμητικό πτυχίο στη διεθνή εκπαίδευση από το εθνικό πανεπιστήμιο της Άπω Ανατολής, στο Βλαδιβοστόκ της Ρωσίας. Σήμερα ασχολείται ακόμα με την έρευνα στον τομέα των μακροοικονομικών και της οικονομικής αγοράς. Έχει εκδώσει πλήθος βιβλίων στα κορεάτικα και στα αγγλικά.

Πριν την πρωθυπουργία

Προτού αναλάβει πρωθυπουργός, ο δρ Τσουνγκ κατείχε σημαντικές θέσεις σε κυβερνητικές επιτροπές και ιδιωτικά ερευνητικά ιδρύματα. Το 2002 ανέλαβε επικεφαλής της επιτροπής για την ανάπτυξη των εθνικών συντάξεων και νωρίτερα ήταν πρόεδρος της επιτροπής του υπουργείου οικονομίας και οικονομικών για την οικονομική ανάπτυξη. Στη συνέχεια ανέλαβε πρόεδρος σε επιτροπές εκπαιδευτικών και οικονομικών ιδρυμάτων και οργανισμών. Ως το 2009 δίδασκε στο τμήμα οικονομικών επιστημών, στο εθνικό πανεπιστήμιο της Σεούλ.

Πρωθυπουργός

Διορίστηκε πρωθυπουργός στις 29 Σεπτεμβρίου 2009 και διαδέχθηκε τον Χαν Σέουνγκ-σου. Η αντιπολίτευση αποχώρησε διαμαρτυρόμενη για την επιλογή του προέδρου να αναλάβει το πρωθυπουργικό αξίωμα ο καθηγητής Τσουνγκ, κατά την έναρξη της ψηφοφορίας στο κοινοβούλιο. Ο Τσουνγκ υπέβαλε την παραίτησή του στις 29 Ιουλίου 2010 και αποχώρησε από το πρωθυπουργικό αξίωμα στις 10 Αυγούστου.
Εθνική Γρενάδας (ποδόσφαιρο ανδρών)

Η Εθνική Γρενάδας είναι η εθνική ομάδα ποδοσφαίρου της Γρενάδας. Ελέγχεται από την Ποδοσφαιρική Ομοσπονδία Γρενάδας, η οποία είναι μέλος στην Ποδοσφαιρική Ένωση Καραϊβικής της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής. Έδρα της ομάδας είναι το Grenada National Stadium. Δεν έχει προκριθεί ποτέ σε τελική φάση Παγκοσμίου Κυπέλλου αλλά έχει τερματίσει δεύτερη στο Κύπελλο της Καραϊβικής το 1989 και το 2008.
Φωτεινή Παπαδημητρίου

Πρώτα χρόνια

Γεννήθηκε στις Σέρρες και αποφοίτησε από τη Γρηγοριάδα Σχολή Σερρών το 1901. Άρχισε να διδάσκει σε ηλικία μόλις 16 ετών στους σλαβόφωνους Έλληνες στο Στάρτσοβο, ένα χωριό της άνω κοιλάδας του Στρυμόνα, κοντά στο Μελένικο, στη σημερινή Βουλγαρία. Εκεί παρέμεινε για δέκα χρόνια διδάσκοντας ελληνικά στα παιδιά το πρωί και στους γονείς το απόγευμα.

Εθνική δράση και απόπειρα δολοφονίας

Καθώς ήταν τότε η εποχή του Μακεδονικού Αγώνα, η δράση της δασκάλας κίνησε το ενδιαφέρον των Βουλγάρων κομιτατζήδων, που σχεδίαζαν τη δολοφονία της. Σε μία τέτοια απόπειρα, τον Δεκέμβριο του 1904, η Παπαδημητρίου γλίτωσε τον θάνατο κολυμπώντας τη νύχτα τον ποταμό Στρυμόνα. Με τη μεσολάβηση του Έλληνα προξένου των Σερρών, ο οποίος πέτυχε να ιδρυθεί στο Στάρτσοβο τουρκικός αστυνομικός σταθμός, η Φωτεινή επέστρεψε στο χωριό και συνέχισε το εκπαιδευτικό της έργο.

Μετέπειτα εκπαιδευτική σταδιοδρομία

Έπειτα εργάστηκε στο Σιδηρόκαστρο και το 1906 εγκαταστάθηκε ξανά στο Στάρτσοβο. Το 1911 παντρεύτηκε και για τον λόγο αυτό σταμάτησε να διδάσκει ως το 1921. Το 1920 ο σύζυγός της απεβίωσε και η ίδα μαζί με την κόρη της, Ευδοκία, μετέβη στη Βέργη, όπου δίδαξε στο εκεί δημοτικό σχολείο, από το 1921 ως το 1924. Εν συνεχεία μετατέθηκε στα χωριά Δημητρίτσι (1924-39) και Σκούταρι (1939-48), από όπου παραιτήθηκε εξαιτίας της συμπλήρωσης του ορίου ηλικίας.
Το 1938 σε έκθεσή του προς τον πρωθυπουργό ο καθηγητής Γυμνασίου του Πολυγύρου, Παναγιώτης Στάμου, ο οποίος ήταν και ειδικός Γραμματέας του Μητροπολίτη Μελενίκου, εξήρε την προσωπικότητά της περιγράφοντας τις εθνικές της υπηρεσίες,  την εργατικότητα και την αυτοθυσία της, ονομάζοντάς την "ηρωίδα των ηρωίδων".

Βράβευση

Στις 27 Δεκεμβρίου 1958 σε πανηγυρική συνεδρία και με ομόφωνη απόφαση η Ακαδημία Αθηνών της απένειμε βραβείο αρετής και αυτοθυσίας με χρηματική αμοιβή και γεωργικό κλήρο.

Θάνατος και τιμές

Πέθανε στις 2 Ιουλίου 1972 (έχοντας αξιωθεί να δει και δισέγγονα), και ο Σύλλογος Μακεδονομάχων Νομού Σερρών τιμώντας τη Φωτεινή Παπαδημητρίου τοποθέτησε τη φωτογραφία της στην πρώτη σειρά μεταξύ των Μακεδονομάχων.
Ερμαϊκή στήλη του Αρχίδαμου Γ΄ (μουσείο της Νάπολης)

Ιστορικό του ευρήματος

Στην αρχαιότητα η προτομή στόλιζε το τετράγωνο περιστύλιο της Έπαυλης των Παπύρων (Villa dei Papiri) στο Ηράκλειο (Ερκολάνο) της Καμπανίας κοντά στην Πομπηία. Η πλούσια αυτή έπαυλη που ανήκε σε κάποιον επιφανή Ρωμαίο οπαδό του Επίκουρου φιλοξενούσε πλήθος άλλων χάλκινων και μαρμάρινων προτομών σημαντικών φιλοσόφων, στρατηγών και επιστημόνων του αρχαίου κόσμου, καθώς και πολλά άλλα έργα τέχνης, και πλούσια βιβλιοθήκη παπύρων. Η προτομή βρέθηκε σε ανασκαφές τον 18ο αιώνα πριν ακόμα αποκαλυφθεί η ίδια η έπαυλη και μελετήθηκε την εποχή του Βίνκελμαν και αργότερα από τον Πάουλ Βόλτερς το 1888.

Περιγραφή

Η μαρμάρινη ερμαϊκή στήλη εικονίζει έναν μεσήλικα στρατιωτικό που φοράει πανοπλία και ζώνη σπαθιού στον δεξιό ώμο. Η κόμη είναι στεφανωμένη με διπλό στρόφαιο. Καταλήγει σε μακρές κυματιστές μπούκλες που πέφτουν δεξιά και αριστερά, και σε κοντές τούφες στο ηλικιωμένο κούτελο. Τα έντονα φρύδια δεσπόζουν πάνω από τις κόγχες με τους μικρούς προεξέχοντες οφθαλμούς. Το μέτωπο είναι σουφρωμένο με δύο οριζόντιες ρυτίδες. Το μουστάκι είναι ιδιαίτερα παχύ και ταιριάζει απόλυτα στην κοντή μα και πυκνή γενειάδα από χοντρές κατσαρές τούφες. 
Κάτω από την δεξιά επωμίδα φέρει ζωγραφισμένη επιγραφή με το όνομα του εικονιζομένου: «ΑΡΧΙΔΑ..C». Τα γράμματα έχουν μέγεθος 1,5 εκατοστών.

Ερμηνεία

Αρχικά ερμηνεύτηκε από τον Camillo Paderni ως προτομή του Αρχιμήδη, διότι δύο γράμματα της μισοσβησμένης επιγραφής διαβάστηκαν ως Μ. Μετά από επανεξέταση της επιγραφής από τον Βόλτερς έγινε αντιληπτό ότι το σχήμα των γραμμάτων αυτών δεν δικαιολογεί την ερμηνεία τους ως ένα γράμμα Μ, αλλά θα πρέπει να διαβαστούν ως δύο γράμματα, ΔΑ. Η προτομή εικόνιζε τον Προκλήδη Αρχίδαμο Β΄, αν και πάλι η εκτίμηση ήταν λανθασμένη. 
Σήμερα ερμηνεύεται ως προτομή του εγγονού του Αρχίδαμου Β΄, επίσης Σπαρτιάτη βασιλιά Αρχίδαμου Γ΄ που σκοτώθηκε σε μάχη στην Ιταλία μαχόμενος επικεφαλής μισθοφόρων στο πλευρό των Ταραντίνων και κατά των Μεσαπίων, ανήμερα της Μάχης της Χαιρωνείας στις 7 Μεταγειτνιώνος του 338 π.Χ.. 
Πιστεύεται ότι η προτομή αντιγράφει τις λεπτομέρειες ενός από τους δύο ανδριάντες που προς τιμή του είχαν στήσει οι Σπαρτιάτες και ως λύτρα για το χαμένο σώμα του οι Ταραντινοί αντίστοιχα στην αρχαία Ολυμπία. Ο Παυσανίας αναφέρει τα αγάλματα αυτά στην περιγραφή του: Παρά δε Σωδάμαν Αρχίδαμος έστηκεν ο Αγησιλάου, Λακεδαιμονίων βασιλεύς, και Αρχιδάμου δε άλλων τε και της τελευτής, εμοί δοκείν, είνεκα ανδριάντα εις Ολυμπίαν απέστειλαν, ότι εν βαρβάρω τε επέλαβεν αυτόν το χρεών, και βασιλέων μόνος των εν Σπάρτη δηλός εστιν αμαρτών τάφου.
Η ταινία στα μαλλιά ερμηνεύεται ως σύμβολο εξουσίας των Σπαρτιατών βασιλιάδων. Επίσης η μακρυά κόμη είναι χαρακτηριστικό γνώρισμα των Λακαιδεμονίων, οι οποίοι συνήθιζαν να κουρεύουν κοντά τα μαλλιά στην παιδική ηλικία ενώ αργότερα τα άφηναν να μεγαλώσουν.
Στέφανος Παπαγάλος

Βιογραφικά στοιχεία

Ο Στέφανος Παπαγάλος του Δημητρίου γεννήθηκε στα τέλη του 19ου αιώνα στη Βέροια. Υπήρξε απόγονος του ομώνυμου οπλαρχηγού του 1844. Αρχικά συμμετείχε ως οπλίτης σε διάφορα αντάρτικα σώματα που δρούσαν στην περιοχή Ημαθίας. 
Στη συνέχεια συγκρότησε δικό του ένοπλο σώμα. Έλαβε μέρος σε διάφορες μάχες με Βούλγαρους κομιτατζήδες και Τούρκους στρατιώτες στην περιοχή της λίμνης των Γιαννιτσών. 
Συνεργάστηκε με το σώμα του Αθανάσιου Μινόπουλου και την ομάδα του Ιωάννη Δεμέστιχα (Νικηφόρου). Συνέχισε τη δράση του ως επικεφαλής 25μελούς σώματος και μετά την ανακήρυξη του συντάγματος από τους Νεότουρκους το 1908. Σκοτώθηκε στη μάχη του Σχοινά κοντά στη Βέροια το 1910.
Μάρκος Γαλιώτος

Καριέρα

Ο Μάρκος Γαλιώτος έκανε τα πρώτα του βήματα στο χώρο της πετοσφαίρισης στις ακαδημίες του Α.Ο.Ν. Αργυρούπολης, στις οποίες παρέμεινε για από το 2009 μέχρι το 2013.
Το 2013 έκανε το μεγάλο βήμα στην καριέρα του και μετεγγράφη στον Ολυμπιακό Πειραιώς, στο παιδικό τμήμα του οποίου ενσωματώθηκε αμέσως. Μάλιστα, η πρώτη του χρονιά στην ομάδα του Πειραιά ήταν ιδιαίτερα επιτυχημένη, καθώς κατάφερε να κατακτήσει το Πρωτάθλημα ΕΣΠΕΔΑ Παίδων αλλά και να ανακυρηχθεί καλύτερος πασαδόρος και MVP της διοργάνωσης. Την επιτυχία της ανακήρυξης του ως καλύτερου πασαδόρου του πρωταθλήματος ΕΣΠΕΔΑ εφήβων επανέλαβε και τα έτη 2015 και 2016, παρότι η ομάδες του τις χρονιές εκείνες δεν κατέκτησαν το πρωτάθλημα.
Το 2014, η διοίκηση του Ολυμπιακού αποφάσισε να παραχωρήσει δανεικό τον Γαλιώτο προκειμένου να πάρει περισσότερες ευκαιρίες και να αποκομίσει εμπειρίες. Η ομάδα στην οποία μεταπήδησε ήταν η Αργυρούπολη, από την οποία είχε ξεκινήσει την καριέρα του. 
Οι καλές του εμφανίσεις με την ομάδα της Αργυρούπολης ανάγκασαν τη διοίκηση του Ολυμπιακού να προτείνουν τον Αύγουστο του 2015 στον Γαλιώτο εκ νέου νέο συμβόλαιο συνεργασίας με ταυτόχρονο προβιβασμό στην πρώτη ομάδα του συλλόγου.
Το 2016 ο Μάρκος Γαλιώτος μετακόμισε στη Χαλκίδα, για να αγωνιστεί στο πρωτάθλημα της Βόλεϊ Λίγκ με τη νεοφώτιστη ομάδα του τοπικού Ηρακλή.
Παναγιώτης Κεφάλας

Βιογραφικά στοιχεία

Η καταγωγή του ήταν από το Δυρράχι Αρκαδίας και δεν πρέπει να συγχέεται με τους προύχοντες κεφαλάδες. Πήρε μέρος σε πολλές μάχες. Καταρχάς βρέθηκε στην Καλαμάτα, αργότερα πήγε στην Καρύταινα και από κει στο Βαλτέτσι όπου και ενώθηκε με τον Δ. Παπατσώνη. Εκεί ακόμα σώζονται τα ταμπούρια τους. Στην πολιορκία της Τριπολιτσάς έγιναν επίσης γνωστά τα ταμπούρια του Κεφάλα. Κατά την έφοδο εισήλθε στην πόλη μαζί με τους Τσάκωνες. Βρέθηκε και στις μάχες εναντίον του Δράμαλη. Στην πολιορκία της Τριπολιτσάς πήγε και αυτός στα Μεγάλα Δερβένια. Πολέμησε και στη Στερεά Ελλάδα, όπου και αρίστευσε. 
Ο Κεφάλας έπεσε στην ηρωική μάχη στο Μανιάκι μαζί με τον Παπαφλέσσα.
2612 Κάθρυν

Φυσικά χαρακτηριστικά

Τα κυρίως φυσικά χαρακτηριστικά της Κάθρυν είναι άγνωστα. Η Κάθρυν περιστρέφεται γύρω από τον εαυτό της μία φορά κάθε 7 ώρες και 43 λεπτά.
Γκόρτζεους Τζορτζ

Περίοδοι της ζωής του

Ο Τζορτζ ξεκίνησε την ενασχόλησή του με την επαγγελματική πάλη το 1932 και μεσουράνησε στην "Πρώτη Χρυσή Εποχή της Επαγγελματικής Πάλης", που χαρακτηρίστηκαν οι δεκαετίες 1940 και 1950. Αποσύρθηκε από την ενεργό δράση το 1962, όταν και διαγνώστηκε πως πάσχει από μια σοβαρή ασθένεια στο ήπαρ. Τον επόμενο χρόνο, έφυγε από την ζωή, από ανακοπή καρδιάς.

Στυλ & χαρακτήρας

Στις Ηνωμένες Πολιτείες ήταν πολύ διάσημος και απέκτησε φανατικούς οπαδούς και όπως είναι λογικό, αυτά τον έκαναν έναν από τους μεγαλύτερους αστέρες της περιόδου που αγωνίστηκε. Τράβηξε τα βλέμματα των δημοσιογράφων με τον διαφορετικό χαρακτήρα του, που χαρακτηρίστηκε επιδεικτικός και χαρισματικός.

Διακρίσεις & Υστεροφημία

Ο Τζορτζ στην καριέρα του, που διήρκεσε 30 έτη, κατέκτησε μόλις έξι τίτλους, αλλά αυτό δεν δείχνει την αξία του. Έγινε πρότυπο για χιλιάδες μεταγενέστερους παλαιστές και ήταν ένα από τα πρώτα είδωλα του χώρου, αλλά και άλλων πολεμικών τεχνών. Το 2010, εισήχθη στο τιμητικό WWE Hall of Fame.
Α.Π.Σ. Εράνη Φιλιατρών

Πληροφοριακά στοιχεία

Η Εράνη ιδρύθηκε το 1935 και αναγνωρίστηκε επίσημα το 1947. Έχει χρώματα το πράσινο και το λευκό. Το όνομά της προέκυψε από την Εράνα, αρχαία πόλη της περιοχής της Τριφυλίας.

Ποδόσφαιρο

Το ποδοσφαιρικό της τμήμα έχει σταθερά πρωταγωνιστικό ρόλο στις διοργανώσεις της Ε.Π.Σ. Μεσσηνίας και έχει κατακτήσει αρκετές φορές το τοπικό πρωτάθλημα. Επίσης, είναι η πολυνίκης στο Κύπελλο ΕΠΣ Μεσσηνίας με οκτώ κατακτήσεις σε έντεκα παρουσίες στον τελικό. 
Από το 1989-90 έχει αγωνιστεί πολλές περιόδους στη Δ΄ Εθνική αλλά και στη Γ΄ Εθνική τη σεζόν 1993-94. Τα τελευταία χρόνια, δηλαδή από το 2010-11, αγωνιζόταν σταθερά στη Δ΄ Εθνική έως τη χρονιά 2012-13 όπου υποβιβάστηκε μία κατηγορία.  
Την χρόνια 2013-14 κατάφερε να φτάσει σε έναν ακόμη τελικό του κυπέλλου Μεσσηνίας με αντίπαλο τον Α.Ο. Κυπαρισσίας αλλά δεν κατάφερε να κερδίσει το τρόπαιο.  
Την χρονιά  2014 - 2015 εξακολούθησε  να αγωνίζεται στην Α Τοπική όπου και υποβιβάστηκε στην Α1 Τοπική.  
Την χρονιά 2015 - 2016 είχε πρωταγωνιστικό ρόλο στην κατηγορία τερματίζοντας πρώτη. Κατέκτησε το πρωτάθλημα  και επέστρεψε στην Α Τοπική  έχοντας σε 26 αγώνες 19 Νίκες, 2 Ισοπαλίες και 5 Ήττες

Ιστορική αναδρομή

Το τμήμα ανδρικής καλαθοσφαίρισης δεν έχει ποτέ αγωνιστεί σε κάποια εθνική κατηγορία, λαμβάνει ωστόσο σταθερά συμμετοχή στα τοπικά Πρωταθλήματα της Ε.ΚΑ.Σ.ΚΕ.ΝΟ.Π 
Την αγωνιστική περίοδο 2007-08, οπότε και ο σύλλογος διαγωνίστηκε στη Γ' Κατηγορία, ολοκλήρωσε τις αγωνιστικές του υποχρεώσεις στην 3η θέση. Την επόμενη χρονιά, 2008-09, εντάχθηκε στο δυναμικό της Β' Κατηγορίας, ισοβαθμώντας στη 10/11/12η θέση με τον Πήγασο Μάνης και τον Α.Π.Ο.Ε.Λ. Μολάων.
Την αγωνιστική περίοδο 2013-14, στα πλαίσια του Πρωταθλήματος της Β' Κατηγορίας, η Εράνη αντιμετώπισε 15 συλλόγους, τερματίζοντας στην 11/12η θέση από κοινού με το Βλαχιώτη.

Τρέχουσα αγωνιστική περίοδος

Κατά την τρέχουσα αγωνιστική περίοδο, 2014-15, ο Α.Π.Σ. Εράνη Φιλιατρών διαγωνίζεται στο Πρωτάθλημα της Β' Κατηγορίας Ανδρών που διοργανώνει η Ε.ΚΑ.Σ.ΚΕ.ΝΟ.Π.
Ροΐτικα Αχαΐας

Ιστορία

Η ιστορία των Ροΐτικων είναι συνδεδεμένη με το χωριό Ρογοί των Καλαβρύτων. Από το χωριό αυτό πήρε και το όνομα "Ρογίτικα" που στην πορεία των χρόνων έγινε "Ροΐτικα". Κάποιοι κάτοικοι των Ρογών κάποια στιγμή μετανάστευσαν προς την περιοχή και εγκαταστάθηκαν μόνιμα εκεί. Η κύρια ενασχόλησή τους ήταν η γεωργία, συγκεκριμένα η καλλιέργεια σταφίδας και διάφορων εσπεριδοειδών, καθώς επίσης και η κτηνοτροφία και η αλιεία.
Επίσης υπάρχουν αναφορές για ευρήματα τα οποία χρονολογούνται από την βυζαντινή περίοδο και έχουν να κάνουν με την παρουσία στην ευρύτερη περιοχή ορθόδοξων μοναστηριών.
Το 1893 αναφέρεται ότι το χωριό είχε 40 σπίτια με μεγάλα περιβόλια και κήπους, μερικά από αυτά ήταν επαύλεις πλούσιων Πατρινών, αφού η περιοχή θεωρούνταν θέρετρο. Είχε τακτική σιδηροδρομική συγκοινωνία με την Πάτρα και τα καλοκαίρια πολλά σπίτια ενοικιάζονταν σε παραθεριστές.

Τα Ροΐτικα σήμερα

Η περιοχή οικοδομείται συνεχώς, όμως αναπτύσσεται με αργούς ρυθμούς. Η κοινότητα είναι αρκετά μεγάλη και χωρίζεται σε τρία "μέρη": τα Κάτω Ροΐτικα, τα Άνω Ροΐτικα και τα Γουμενιτσάνικα. Στα όρια των Άνω Ροΐτικων και Γουμενιτσάνικων υπάρχει χτισμένο εξαθέσιο δημοτικό σχολείο και η κεντρική εκκλησία του χωριού, ο Ιερός Ναός των Αγίου Κωνσταντίνου & Ελένης. Ο οικισμός προσφέρει τα πάντα, από εκπαίδευση (σχολεία, φροντιστήρια), αγορά πρώτων υλών (προΐόντα βασικών και όχι μόνο αναγκών) μέχρι και ψυχαγωγία.
Ενρίκε Ρόζα

Βιογραφία

Γεννήθηκε στην πόλη Μπαφατά το 1946.

Υπηρεσιακή προεδρία

Στις 28 Σεπτεμβρίου 2003 ανέλαβε υπηρεσιακά την προεδρία της χώρας. Προηγήθηκε το διορισμού του ένα στρατιωτικό πραξικόπημα, με το οποίο ανατράπηκε ο πρόεδρος Κούμπα Ιαλά και οι συνομιλίες με πολιτικούς και στρατιωτικούς υπό τον Βερίσιμο Κορέια Σεάμπρα.
Η υπηρεσιακή κυβέρνηση του Ρόζα είχε την αποστολή να διεξαγάγει εκλογές ώστε να αποκατασταθεί σταδιακά η δημοκρατία στη χώρα. Τον Μάρτιο του 2004 διεξήχθησαν ελεύθερες και δίκαιες εκλογές για κοινοβούλιο. Την επόμενη χρονιά έγιναν και προεδρικές εκλογές σε δύο γύρους (Ιούνιος και Ιούλιος 2005), οι οποίες θεωρήθηκαν επίσης δημοκρατικές και διαφανείς. Στις τελευταίες εκλογές κέρδισε ο Ζοάο Μπερνάρντο Βιέιρα, ενώ ο Ρόζα δεν ήταν υποψήφιος. Ο Ρόζα παρέδωσε την προεδρία στον Βιέιρα την 1η Οκτωβρίου 2005.
Στη συνέχεια ο Ρόζα ήταν ανεξάρτητος υποψήφιος στις προεδρικές εκλογές του 2009, τερματίζοντας στην 3η θέση.

Θάνατος

Απεβίωσε στις 15 Μαΐου 2013 σε νοσοκομείο του Πόρτο στη βόρεια Πορτογαλία, έπειτα από εννιάμηνη πάλη με τον καρκίνο. Ήταν 67 ετών.
Β΄ Κατηγορία ποδοσφαίρου γυναικών Ελλάδας

Το Πρωτάθλημα Β΄ Κατηγορίας ποδοσφαίρου γυναικών Ελλάδος (γνωστό και ως Β΄ Εθνική γυναικών) διοργανώνεται από την Ελληνική Ποδοσφαιρική Ομοσπονδία (ΕΠΟ) και είναι η τρίτη σε ενδιαφέρον γυναικεία ποδοσφαιρική διοργάνωση μετά το Πρωτάθλημα Α΄ Κατηγορίας και το Κύπελλο Ελλάδος. 
Το πρωτάθλημα ξεκίνησε με την ονομασία Περιφερειακό Πρωτάθλημα ποδοσφαίρου γυναικών. Από τη σεζόν 2010-11 διαχωρίστηκε σε Β΄ και Γ΄ κατηγορία. Ονομάζεται πλέον Β΄ Κατηγορία ποδοσφαίρου γυναικών 
Το περιφερειακό πρωτάθλημα διεξαγόταν με το σύστημα των ομίλων. Οι όμιλοι δεν είχαν τον ίδιο αριθμό ομάδων. Ο πρωταθλητής κάθε ομίλου ανέβαινε στην Α΄ Εθνική. Οι όμιλοι καταρτίζονταν με βάση γεωγραφικά κριτήρια ώστε τα σωματεία να μην έχουν πολυέξοδες μετακινήσεις. Αυτό γίνεται λόγω των άσχημης οικονομικής κατάστασης των σωματείων, τα οποία δεν μπορούν να αντεπεξέλθουν σε μεγάλες δαπάνες. Τη σεζόν 2009-10, η τελευταία για το περιφερειακό πρωτάθλημα, διεξήχθησαν πέντε (5) όμιλοι.
Το νέο πρωτάθλημα της Β΄ κατηγορίας διεξάγεται επίσης με ομίλους, λιγότερους αυτή τη φορά. Για τη σαιζόν 2010-11, οι ομάδες χωρίστηκαν σε δύο (2) ομίλους, το Βόρειο και το Νότιο, με έξι (6) ομάδες ο καθένας.
Άλαν Άσμαν

Ποδοσφαιρική σταδιοδρομία

Η πρώτη ομάδα στην οποία αγωνίστηκε επαγγελματικά ο Άλαν Άσμαν ήταν η Σέφιλντ Γιουνάιτεντ, ενώ επόμενος σταθμός της καριέρας του ήταν η Νότιγχαμ Φόρεστ.
Το 1951 μετακινήθηκε στην Καρλάιλ Γιουνάιτεντ, όπου παρέμεινε μέχρι το 1957 καθώς μετά από ένα ιατρικό πρόβλημα που του διαγνώστηκε, αναγκάστηκε να σταματήσει το ποδόσφαιρο, σε ηλικία μόλις 29 ετών. Προηγουμένως, είχε καταφέρει να πετύχει με τη φανέλα της 98 γκολ σε 214 εμφανίσεις.

Προπονητική σταδιοδρομία

Ο Άλαν Άσμαν ανέλαβε προπονητής της Καρλάιλ Γιουνάιτεντ το 1963 και παρέμεινε στον πάγκο της ομάδας για τέσσερα χρόνια. Επόμενος σταθμός της προπονητικής καριέρας του Ασμαν ήταν η Γουέστ Μπρόμιτς Άλμπιον, στην οποία παρέμεινε από το 1967 και μέχρι το 1971, κατακτώντας το κύπελλο Αγγλίας του 1968.
Το 1971 μετακινήθηκε στην Ελλάδα για λογαριασμό του Ολυμπιακού Πειραιώς, στον οποίον παρέμεινε για λιγότερο από μία αγωνιστική περίοδο.
Στις 7 Ιουνίου του 1972 ανακοινώθηκε η πρόσληψή του από την Καρλάιλ Γιουνάιτεντ, στην οποία επέστρεψε ως προπονητής μετά από διάστημα πέντε ετών. Στην Καρλάιλ παρέμεινε για τρία χρόνια, καθώς το 1975 μεταπήδησε στη Ουόρκινγκτον.
Το καλοκαίρι του 1978, μεταπήδησε στην Ουόλσολ ΦΚ, στην οποία ωστόσο παρέμεινε μόνο για λίγους μήνες. Μετά το πέρασμά του από αυτήν, ο Άλαν Άσμαν ξεκίνησε να εργάζεται σαν προπονητής νέων αλλά και ως σκάουτερ.
Σιδηροδρομική γραμμή υψηλών ταχυτήτων Πολυκάστρου - Ειδομένης

Παραλλαγή Αξιού

Ουσιαστικά πρόκειται για μία παραλλαγή διάβασης του Αξιού ποταμού. Πλέον η σιδηροδρομική γραμμή πριν μπει στον οικιστικό ιστό του Πολυκάστρου, από την έξοδο του ΝΣΣ Πολυκάστρου, διακλαδίζεται βόρεια ακολουθώντας αρχικά την παλαιά χάραξη της γραμμής Πολυκάστρου-Καλίνδοιας της Εταιρείας του Ενωτικού Σιδηροδρόμου Θεσσαλονίκης - Κωνσταντινούπολης (J.S.C.) μέχρι το Λατομείο. Συνεχίζει βόρεια-βορειοδυτικά και περνάει από τα χωριά Πευκοδάσος, Πλατανιά και Μικρό Δάσος. Εξερχόμενη από το ανάγλυφο της περιοχής διασχίζει τον Αξιό ποταμό και καταλήγει στην Ειδομένη.
Αναξαγόρεια

Τα Αναξαγόρεια στην αρχαία Λάμψακο ήταν ημέρα ανάπαυσης, κατά την οποία τα παιδιά απαγορεύονταν να παίζουν έξω από το σπίτι. Η «αργία» αυτή ήταν αφιερωμένη στον φιλόσοφο Αναξαγόρα, που είχε διωχθεί από την Αθήνα, και κατέφυγε στην Λάμψακο. Γίνονταν ετησίως και τελούνταν μέχρι τις ημέρες του Διογένη Λαέρτιου.